ระเบียบคณะกรรมการพลังงานปรมาณูเพื่อสันติระเบียบคณะกรรมการพลังงานปรมาณูเพื่อสันติว่าด้วยการย้ายวัสดุนิวเคลียร์ตามที่ได้รับอนุญาตไปเก็บรักษาไว้ ณ สถานที่อื่นที่มิได้ระบุไว้ในใบอนุญาตพ.ศ. ๒๕๕๔ อาศัยอำนาจตามความในมาตรา ๔ วรรคหนึ่ง (๓) (๔) และมาตรา ๙ (๓) (๔)แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔ และข้อ ๔๒ (๑)ของกฎกระทรวงกำหนดเงื่อนไขวิธีการขอรับใบอนุญาตและการดำเนินการเกี่ยวกับวัสดุนิวเคลียร์พิเศษ วัสดุต้นกำลัง วัสดุพลอยได้หรือพลังงานปรมาณู พ.ศ. ๒๕๕๐ซึ่งออกตามความในพระราชบัญญัติพลังงานปรมาณูเพื่อสันติ พ.ศ. ๒๕๐๔ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๐ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการพลังงานปรมาณูเพื่อสันติจึงออกระเบียบไว้ ดังนี้ข้อ ๑ ระเบียบนี้เรียกว่าระเบียบคณะกรรมการพลังงานปรมาณูเพื่อสันติ ว่าด้วยการย้ายวัสดุนิวเคลียร์ตามที่ได้รับอนุญาตไปเก็บรักษาไว้ ณสถานที่อื่นที่มิได้ระบุไว้ในใบอนุญาต พ.ศ. ๒๕๕๔ข้อ ๒[๑] ระเบียบนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ในระเบียบนี้สถานประกอบการ หมายความว่าสถานปฏิบัติการหรือสถานที่ผลิตมีไว้ในครอบครองใช้วัสดุนิวเคลียร์หรือกระทำด้วยประการใด ๆแก่วัสดุต้นกำลังให้พ้นจากสภาพที่เป็นอยู่ตามธรรมชาติในทางเคมีบัญชีรายการวัสดุ (book inventory) หมายความว่า ผลบวกทางพีชคณิตของรายการวัสดุ ณ บริเวณทำงบดุลบัญชีจากการตรวจวัดรายการวัสดุครั้งล่าสุดและการเปลี่ยนแปลงรายการวัสดุทั้งหมดที่เกิดขึ้นหลังจากการตรวจวัดรายการวัสดุครั้งนั้นบริเวณทำบัญชีงบดุลวัสดุ (material balance area) หมายความว่าบริเวณภายในหรือภายนอกสถานประกอบการทางนิวเคลียร์ที่ซึ่งปริมาณวัสดุนิวเคลียร์ซึ่งย้ายเข้าหรือออกแต่ละครั้งสามารถคำนวณวัดได้ข้อ ๔ ผู้รับอนุญาตให้ผลิตมีไว้ในครอบครองหรือใช้ซึ่งวัสดุนิวเคลียร์ต้องเก็บรักษาวัสดุนิวเคลียร์ ณสถานที่ที่ได้รับอนุญาตเท่านั้น ห้ามมิให้กระทำการย้ายวัสดุนิวเคลียร์ไปเก็บรักษาไว้ณ สถานที่อื่นที่มิได้ระบุไว้ในใบอนุญาต เว้นแต่จะได้รับอนุญาตโดยผู้รับอนุญาตจะต้องยื่นคำขออนุญาตย้ายวัสดุนิวเคลียร์ต่อสำนักงานปรมาณูเพื่อสันติไม่น้อยกว่าหนึ่งเดือนก่อนวันกำหนดการย้าย ตามแบบคำขออนุญาตท้ายระเบียบนี้การยื่นแบบคำขออนุญาตตามวรรคหนึ่งจะต้องเสนอแผนที่แสดงสถานที่ที่เก็บรักษาวัสดุนิวเคลียร์ที่จะย้ายไปแผนผังบริเวณหรืออาคารใกล้เคียง แผนการรักษาความมั่นคงปลอดภัยวัสดุนิวเคลียร์แผนการเคลื่อนย้าย แผนผังเส้นทางการขนส่งแผนผังเส้นทางสำรองเมื่อเกิดเหตุฉุกเฉินหรือมาตรการอื่นตามความจำเป็นและแผนระวังความเสียหายระหว่างทางเมื่อสำนักงานปรมาณูเพื่อสันติตรวจสอบคำขอพิจารณาหรือตรวจสอบสถานที่แห่งใหม่ที่จะย้ายวัสดุนิวเคลียร์ไปเก็บรักษาและเห็นว่ามีความมั่นคงปลอดภัยเพียงพอจึงจะพิจารณาอนุญาตข้อ ๕ เมื่อการย้ายวัสดุนิวเคลียร์มาถึงสถานที่แห่งใหม่ผู้รับอนุญาตหรือผู้แทนที่ได้รับมอบหมายจะต้องตรวจสอบวันที่รับชื่อและที่อยู่ของผู้ที่ทำการย้าย ลักษณะทางกายภาพของภาชนะบรรจุการระบุวัสดุน้ำหนักหรือกัมมันตภาพ และข้อมูลอื่น ๆ ให้ตรงกับที่ได้รับอนุญาตข้อ ๖ ผู้รับใบอนุญาตต้องแจ้งบัญชีรายการวัสดุและบริเวณทำบัญชีงบดุลวัสดุให้เป็นปัจจุบันส่งให้สำนักงานปรมาณูเพื่อสันติภายในเจ็ดวันหลังการตรวจรับ ณ สถานที่จัดเก็บแห่งใหม่ประกาศณ วันที่ ๒๓ ธันวาคม พ.ศ. ๒๕๕๔กิตติรัตน์ณ ระนองรองนายกรัฐมนตรีประธานกรรมการพลังงานปรมาณูเพื่อสันติ[เอกสารแนบท้าย]๑. แบบคำขออนุญาตย้ายวัสดุนิวเคลียร์ตามที่ได้รับอนุญาตไปเก็บรักษาไว้ณ สถานที่อื่นที่มิได้ระบุไว้ในใบอนุญาต (แบบ ป.ส. ๔ข)(ดูข้อมูลจากภาพกฎหมาย)ปริยานุช/ผู้จัดทำ๒ เมษายน ๒๕๕๕ชาญ/ผู้ตรวจ๑๐ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๕๖ ง/หน้า ๒๓/๒๖ มีนาคม ๒๕๕๕